text: EL TEATRE DE SAGARRA: LA RAMBLA DE BARCELONA
  Ja que estic immersa en el tema de la Rambla i les seves floristes faré també una mica d´història sobre LA RAMBLA de Barcelona, coneguda en tot el món.
  Començaré per anotar unes cites sobre La Rambla de tres personatges famosos i reconeguts:
  -El meu barri preferit és per descomptat la Rambla. (George Simenon)
  -La Rambla, la única calle del mundo que me gustaria que no se terminara nunca
  -He visitat moltes ciutats, però en cap he rebut les aclamacions i les proves
  d´afecte que totes les classes socials m´ha ofert a la Rambla (Alexander Fleming)
  El periodista i assagista Lluís Permanyer fou amic de Sagarra a qui admirava profundament i és un gran coneixedor de la seva obra, sobre la qual ha escrit diversos comentaris.
  Ens explica que Sagarra li havia comentat,
  Si vols conèixer el perfil humà d´una ciutat has de visitar-hi tres coses:
  MERCAT, CEMENTIRI I PROSTÍBUL.
  La Rambla de Barcelona té les tres coses,
  CEMENTIRI, exactament potser no, però, als baixos de l´Hotel Orient situat al bell mig de la Rambla i que abans era un convent, hi trobem nínxols on eren enterrades les monges quan morien. Ara són buits però es conserven en bon estat.
  Tombes de l´antic convent
  L´hotel a l´època de Sagarra
  MERCAT: en té un de molt important, LA BOQUERIA -(Mercat de Sant Josep)-que està situat a la Rambla de les Flors i que és un dels millors del món, on es troba allò que no es troba enlloc de Barcelona, amb uns colors i unes olors que
  s´obren pas en els sentits tant dels que compren com dels que venen la gran quantitat de mercaderia que s´hi pot trobar.
  Entre els compradors hi podem trobar molts professionals famosos, com Ferran Adrià, considerat el millor cuiner del món, que hi és assidu. Per la Boqueria s´hi passegen diàriament multitud de turistes d´arreu del món. És un lloc per gaudir-hi.
  ELS PROSTÍBULS: Els prostíbuls de la Rambla van proliferar principalment a la postguerra.
  Hi havia dues classes de prostitutes, les legals i les il.legals Les primeres tenien una situació més segura ja que exercien en prostíbuls o mueblés, coneguts amb el nom de "cases de tolerància". Per contra les il.legals havien
  d´exercir "la feina" al carrer.
  La Rambla formava part de l´anomenat Barri Xino la columna vertebral del qual era el carrer Arc del Teatre que comença justament a la Rambla.
  Hi havia una a vida sexual molt activa amb un gran nombre de prostíbuls i pensions com Casa Carola o Madame Rita i tot i que la prostitució al carrer estava prohibida era força freqüent trobar-hi prostitutes oferint els seus serveis. Moltes dones s´hi van veure abocades a causa de la necessitat.
  Actualment la prostitució a la Rambla ha canviat molt, però segueix existint i de forma més barroera si cap.
  " Senyoretes que fumen i diuen de tu"
  Un comentari sobre La Rambla de Barcelona,
  L´any 1992, mentre van durar els Jocs Olímpics de Barcelona i la ciutat es va omplir de gent de tot el món, la Rambla va ser el punt més vital i recorregut per tothom. La seva característica es va fer famosa arreu i tant va ser així que a Atlanta,, en els Jocs Olímpics de 1996 van voler fer un passeig similar i també en van dir Rambla. No cal dir que va ser un gran fracàs. De Rambla, la de Barcelona i prou.